CELEX: 62009CN0459
Language: sl
Date: 2009-11-24 00:00:00
Title: Zadeva C-459/09 P: Pritožba, ki jo je vložila Dominio de la Vega, S.L. 24. novembra 2009 zoper sodbo Sodišča prve stopnje (sedmi senat), razglašeno 16. septembra 2009 v zadevi T-458/07, Dominio de la Vega, S.L. proti Uradu za usklajevanje na notranjem trgu (znamke in modeli) in Ambrosio Velasco, S.A.

30.1.2010   
            
            
               SL
            
            
               Uradni list Evropske unije
            
            
               C 24/35
            
         Pritožba, ki jo je vložila Dominio de la Vega, S.L. 24. novembra 2009 zoper sodbo Sodišča prve stopnje (sedmi senat), razglašeno 16. septembra 2009 v zadevi T-458/07, Dominio de la Vega, S.L. proti Uradu za usklajevanje na notranjem trgu (znamke in modeli) in Ambrosio Velasco, S.A.
   (Zadeva C-459/09 P)
   2010/C 24/64
   Jezik postopka: španščina
   
      Stranke
   
   
      Pritožnica: Dominio de la Vega, S.L. (zastopnika: E. Caballero Oliver in A. Sanz-Bermell y Martínez, odvetnika)
   
      Drugi stranki v postopku: Urad za usklajevanje na notranjem trgu (znamke in modeli) in Ambrosio Velasco, S.A.
   
      Predlogi pritožnice:
   
   
               —
            
            
               Izpodbijana sodba v zadevi T-458/07 z dne 16. septembra 2009 naj se v celoti razveljavi in
            
         
               —
            
            
               naj se spor dokončno razreši, tako da se razglasi neobstoj podobnosti med spornima znakoma in zato neobstoj verjetnosti zmede ter naj se dovoli registracijo znamke Skupnosti št. 2 789 576„Dominio de la Vega“ za razred 33, ker zanjo ne velja prepoved iz člena 8(1)(b) Uredbe (ES) št. 201/1994, ki je postala Uredba št. 201/2009.
            
         
               —
            
            
               Podredno in če je potrebno, naj se zadeva vrne v odločanje Sodišču prve stopnje Evropskih skupnosti, da odloči v skladu z zavezujočimi merili Sodišča.
            
         
               —
            
            
               UUNT in podjetju, ki intervenira, naj se naloži plačilo stroškov na tej stopnji in na prejšnji stopnji pred Sodiščem prve stopnje Evropskih skupnosti.
            
         
      Pritožbeni razlogi in bistvene trditve
   
   
               1.
            
            
               Kršitev člena 8(1)(b) in (2)(i)in (ii) prejšnje Uredbe (ES) št. 40/94 (1), ki je postala Uredba (ES) št. 207/09 (2). Prejšnja znamka, ki je razlog za ugovor v obravnavanem primeru, je znamka Skupnosti. Izpodbijana sodba je pravno nepravilna, ker je bilo spregledano, da gre za znamko Skupnosti, in ker je bila za presojo verjetnosti zmede med spornima znamkama uporabljena napačna upoštevna javnost, ki ni tista, ki bi jo bilo treba uporabiti v skladu z Uredbo o znamki Skupnosti, ki velja za ta primer.
            
         
               2.
            
            
               Napačna uporaba prava pri presoji predložene dokumentacije in odločitvi, da je nedopustna, posledica česar naj bi bila napačna presoja verjetnosti zmede pri španskem potrošniku. Sodišče prve stopnje naj bi izkrivilo dokaze, ki potrjujejo soobstoj znamk v Španiji, ta napaka pa naj bi povzročila navedeno napačno uporabo prava in kršitev člena 8(1)(b) Uredbe št. 40/94, ki je postala Uredba št. 207/09.
            
         
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL L 11, str. 1).
   
      (2)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (Kodificirano besedilo) (Besedilo velja za EGP) (UL L 78, str. 1).